ฉบับร่าง:เอลีซาเบ็ท ลูโดวิกาแห่งบาวาเรีย

เอลีซาเบ็ท ลูโดวิกาแห่งบาวาเรีย หรือ สมเด็จพระราชินีเอลีซาเบ็ท ลูโดวิกาแห่งปรัสเซีย (พระนามาภิไธยเต็ม:เอลีซาเบ็ท ลูโดวิกา; 13 พฤศจิกายน พ.ศ. 2344 - 14 ธันวาคม พ.ศ. 2416) ทรงเป็น เจ้าหญิงแห่งบาวาเรียจากการพระราชสมภพ และทรงเป็น สมเด็จพระราชินีแห่งปรัสเซีย จากการอภิเษกสมรส

**พระราชประวัติ**
สมเด็จพระราชินีฯ เสด็จพระราชสมภพเมื่อวันที่ 13 พฤศจิกายน พ.ศ. 2344 ในฐานะ เจ้าฟ้าหญิงแห่งบาวาเรีย มีสมเด็จพระบรมชนกนาถคือ พระเจ้ามัคซีมีลีอานที่ 1 โยเซ็ฟ แห่งบาวาเรีย และ สมเด็จพระราชชนนีคือ พระนางคาโรลีเนอแห่งบาเดิน และยังทรงเป็นพระโสทรขนิษฐาใน จักรพรรดินีเอลีซาเบ็ทแห่งออสเตรีย และยังมีพระโสทรขนิษฐษฝาแฝด 1 พระองค์ คือ อมาลี เอากุสเทอแห่งบาวาเรีย สมเด็จพระราชินีแห่งซัคเซิน ทรงมีพระนามเล่นว่า เอลเซ

**มกุฎราชกุมารีแห่งปรัสเซีย พระวรชายา == 
พระองค์ทรงอภิเษกสมรสกับ พระเจ้าฟรีดริช วิลเฮ็ล์มที่ 4 แห่งปรัสเซีย เมื่อวันที่ 29 พฤศจิกายน พ.ศ. 2366 พระองค์ทรงสนับสนุนความสนใจทางปัญญาของพระราชสวามี โดยเฉพาะความพยายามในการสร้างงานศิลปะ ซึ่งพระองค์ทรงรักยิ่งนัก พระนางทรงปฏิเสธที่จะนับถือนิกายโปรเตสแตนต์ ซึ่งเป็นเงื่อนไขในการอภิเษกสมรส เพื่อการเป็นว่าที่สมเด็จพระราชินีแห่งปรัสเซีย ในอนาคต โดยทรงยืนกรานว่าพระองค์จะเปลี่ยนไปนับถือนิกายโปรเตสแตนต์ก็ต่อเมื่อทรงเชื่อมั่นในคุณธรรมของศาสนาที่ปฏิรูปแล้วหลังจากทรงศึกษาเรื่องนี้ด้วยตนเอง เมื่อวันที่ 5 พฤษภาคม พ.ศ. 2373 ซึ่งเป็นเวลา 7 ปีหลังจากทรงอภิเษกสมรส พระองค์ทรงตกลงที่จะเปลี่ยนมานับถือนิกายโปรเตสแตนต์อย่างเป็นทางการ โดยการอภิเษกสมรสของพระนางเป็นไปอย่างราบรื่น แต่กระนั้น พระองค์ก็ไม่มีพระราชบุตร พระองค์ทรงแท้งในปี พ.ศ. 2371 หลังจากนั้น พระองค์ก็ไม่ทรงพระครรภ์อีกเลย 

**สมเด็จพระราชินีแห่งปรัสเซีย**
พระนามาภิไธยย่อประจำพระองค์ ในฐานะสมเด็จพระราชินี
ในปี พ.ศ. 2383 พระองค์กลายเป็นสมเด็จพระราชินีแห่งปรัสเซีย และทรงมีอิทธิพลทางการเมืองของปรัสเซียมาโดยตลอด โดยทรงมีบทบาทในการรักษาความสัมพันธ์ฉันท์มิตรอันแน่นแฟ้นระหว่างปรัสเซียและจักรวรรดิออสเตรีย 
สำหรับพระบรมราชสวามี พระองค์เป็นคู่ชีวิตที่เป็นแบบอย่างที่ดี กระนั้น พระองค์กลับไม่ถุกพระชะตากับ เจ้าหญิงวิกตอเรีย พระราชกุมารี แต่ความสัมพันธ์ของทั้งคู่ก็ดีขึ้นเมื่อเจ้าหญิงวิกตอเรีย พระราชกุมารี ทรงคอยประคองและถวายกำลังพระราชหฤทัยในช่วงที่พระองค์สิ้นพระบรมราชสวามี ทำให้พระองค์ไม่เคยลืมน้ำพระราชหฤทัยอันงามล้นของเจ้าหญิงวิกตอเรีย ในพินัยกรรมของพระองค์ พระองค์ได้แหกกฎประเพณีด้วยการมอบอัญมณีให้กับเจ้าหญิงวิกตอเรีย อัญมณีเหล่านี้ควรจะมอบให้กับสมเด็จพระราชินีองค์ปัจจุบัน (เอากุสทาแห่งซัคเซิน-ไวมาร์-ไอเซอนัค) ซึ่งในขณะนั้นเป็นสมเด็จพระราชินีปรัสเซียและจักรพรรดินีเยอรมัน ซึ่งถือเป็นความผิดที่ทำให้ สมเด็จพระจักรพรรดินีเอากุสทา ไม่สามารถทรงอภัยให้กับเจ้าหญิงวิกตอเรีย

**สมเด็จพระราชินีหม้ายและการสวรรคต**
พระเจ้าฟรีดริช วิลเฮ็ล์มที่ 4 แห่งปรัสเซีย สวรรคตลงเมื่อวันที่ 2 มกราคม พ.ศ. 2404 อดีตสมเด็จพระราชินีเอลีซาเบ็ท ทรงดำรงพระชนม์ชีพอย่างเรียบง่ายในพระราชวังซ็องซูซี โดยทรงอุทิศพระองค์ให้กับการกุศล จักรพรรดิวิลเฮ็ล์มที่ 1 แห่งเยอรมนี ทรงเป็นพระสหายที่ดีเยี่ยมสำหรับพระองค์
อดีตสมเด็จพระราชินีเอลีซาเบ็ท ลูโดวิกา สวรรคตลงเมื่อวันที่ 14 ธันวาคม พ.ศ. 2416 ขณะเสด็จพระราชดำเนินไปเยี่ยมอมาลี เอากุสเทอแห่งบาวาเรีย สมเด็จพระราชินีแห่งซัคเซิน สิริพระชนมายุ 72 พรรษา 

**อ้างอิง**
 The information in this article is based on that in its German equivalent.- Moritz Freiherr von Bissing: Elisabeth Königin von Preußen, Berlin 1974.- Ludovika Hesekiel: Elisabeth Luise, Königin von Preußen (Berlin 1881).- Dorothea Minkels: "Porträts der preußischen Königin Elisabeth in der Sammlung des Stadtmuseums Berlin." in: Jahrbuch 2004/2005 Stadtmuseum Berlin, pg. 278–304.- Alfred v. Reumont: Elisabeth, Königin von Preußen (Berlin 1874)- Dorothea Minkels: Elisabeth von Preußen. Königin in der Zeit des AusMÄRZens. Norderstedt 2008.
2416
หมวดหมู่:ราชวงศ์โฮเอินท์ซ็อลเลิร์น
หมวดหมู่:ราชวงศ์วิทเทิลส์บัค
หมวดหมู่:ราชวงศ์เยอรมัน
หมวดหมู่:เจ้าหญิงปรัสเซีย
หมวดหมู่:พระราชธิดาในพระมหากษัตริย์
หมวดหมู่:เจ้าหญิงบาวาเรีย
หมวดหมู่:ดัชเชสแห่งปรัสเซีย
หมวดหมู่:ราชินีแห่งปรัสเซีย
หมวดหมู่:สมเด็จพระราชินี